Documenta

Documenta on laaja nykytaiteen näyttely, joka järjestetään viiden vuoden välein sadan päivän ajaksi Kasselin kaupungissa Saksan keskiosassa. Kasselin documentaa pidetään Venetsian biennaalin ohella eräänä merkittävimmistä kuvataiteen kansainvälisistä tapahtumista. Suomessa järjestetyt Ars-näyttelyt ovat documentaan verrattavia, mutta pienempiä kuvataidetapahtumia.   

Saksan ollessa jakautunut Kassel sijaitsi lähellä Itä-Saksan rajaa. Järjestäjät kirjoittavat sen nimen pienellä alkukirjaimella.Documentan kotisivu. Viitattu 9.12.2008.

Historiaa

Ensimmäinen documenta järjestettiin vuonna 1955 Kasselin puutarhanäyttelyn yhteydessä. Siellä oli esillä teoksia nykytaiteen suurimmilta nimiltä kuten Pablo Picassolta ja Wassily Kandinskylta. Kaikkiaan 570 teosta 148 taiteilijalta edustivat ekspressionismia fauvismia ja muita sotaa edeltäneiden vuosien modernismin suuntauksia. Näyttelyn ripustuksessa oli viitteitä natsien vuoden 1937 rappiotaiteen näyttelyyn: esimerkiksi Wilhelm Lehmbruckin veistos, joka oli natsien näyttelyssä keskeinen pilkan kohde oli jälleen näyttävällä paikalla, mutta nyt arvostuksen kohteena.d1 1955 , documenta und Museum Fridericianum Veranstaltungs-GmbH. Viitattu 9.12.2008.

Toisella kerralla documenta oli jo instituutio. Alaotsikkona oli nyt "Taide vuoden 1945 jälkeen". New Yorkin Modernin taiteen museo lainasi näyttelyyn 97 työtä.d2 1959  documenta und Museum Fridericianum Veranstaltungs-GmbH
. Viitattu 9.12.2008.

Kolmannessa documentassa vuonna 1964 mottona oli "Taide on sitä mitä taiteilijat tekevät." Näyttelyn noin 500 työtä edustivat modernin taiteen kehitystä impressionismista alkaen - esillä oli töitä Cézannelta, van Goghilta, Chagallilta, Picassolta ja Dixiltä, Kokoschkalta, Feiningeriltä sekä Paul Kleeltä, de Chiricolta, Max Ernstiltä ja Mirólta.d3 1964  documenta und Museum Fridericianum Veranstaltungs-GmbH. Viitattu 9.12.2008.

Viidennessä documentassa näyttelyn perusfilosofiaa muutettiin: aiemmin oli valittu mahdollisimman hyviä yksittäisiä töitä, nyt annettiin yhden taiteellisen johtajan koota eheä kokonaisuus ja valita teokset edustamaan tätä teemaa. Vuonna 1972 taiteellisena johtajana oli Harald Szeemann, ja hän valitsi näyttelyn otsikoksi “Questioning reality – pictorial worlds today “.d5 1972  documenta und Museum Fridericianum Veranstaltungs-GmbH. Viitattu 9.12.2008.

Kuudennessa documentassa oli mukana paljon amerikkalaisten taiteilijoiden piirroksia, sekä itäsaksalaisten taiteilijoiden sosialistista realismia.d6 1977  documenta und Museum Fridericianum Veranstaltungs-GmbH
. Viitattu 9.12.2008.

Seitsemännen documentan kuuluisin teos oli Joseph Beuysin "yhteiskunnallista kuvanveistoa" edustava 7 000 tammea, jotka istutettiin kaupunkiin ja sen lähiympäristöön. d7 1982  documenta und Museum Fridericianum Veranstaltungs-GmbH. Viitattu 9.12.2008.  

Viimeaikaiset documentat

Yhdennessätoista documentassa taiteellinen johtaja oli ensimmäistä kertaa Euroopan ulkopuolelta: Okwui Enwezor joka kuuden eri maista kotoisin olevan apulaiskuraattorin kanssa kokosi hyvin kansainvälisen näyttelyn. 

Kahdestoista documenta oli avoimesti poliittinen. Sen teemoja olivat "Is modernity our antiquity?", "What is bare life?" ja "What is to be done?" Ensimmäinen liittyy nykytaiteen historialliseen perspektiiviin. Toinen kysymys koskee sitä, mikä on paljas elämä, ja kolmas pohtii taiteen ja esteettisen kokemuksen roolia tässä kaikessa.

Luettelo näyttelyistä

vuositaiteilijoitateoksiakävijöitäjohtaja documenta  1955  148  670  130 000 Arnold Bode documenta II  1959  392  1 770  134 000  Arnold Bode, Werner Haftmann documenta III  1964  280  1 450  200 000  Arnold Bode, Werner Haftmann 4. documenta  1968  150  1 000  220 000  24-jäsenen ”documenta-neuvosto” documenta 5  1972  218  820  228 621  Harald Szeemann documenta 6  1977   622  2 700  343 410  Manfred Schneckenburger documenta 7  1982  182  1 000  378 691  Rudi Fuchs documenta 8  1987  150  600  474 417  Manfred Schneckenburger DOCUMENTA IX 1992  189  1 000  603 456  Jan Hoet documenta X  1997  120  700  628 776  Catherine David Documenta11  2002  118  450  650 924  Okwui Enwezor documenta 12  2007  114  yli 500  754 301  Roger M. Buergel documenta 13  2012     860 000  Carolyn Christov-Bakargiev

Kuvia näyttelyistä

 Katso myös 
 Luettelo suurista kansainvälisistä nykytaiteen näyttelyistä

 Lähteet 

 Aiheesta muualla 

 documenta Archiv documentan 1900- ja 2000 lukujen taiteen arkisto.  

Luokka:Taidenäyttelyt
Luokka:Saksan tapahtumat
Luokka:Kassel